armvectores/hy_wikipedia_2023 huggingface dataset:
Բոգոյավլենկա (գյուղ, Մարյինի շրջան)

Բոգոյավլենկա (ուկրաիներեն՝ Богоявленка), գյուղ Ուկրաինայի Դոնեցկի մարզի Մարյինի շրջանում։ Բնակավայրը նախկինում նաև անվանվել է Դոբրովոլե։
2001 թվականի տվյալներով Բոգոյավլենկա գյուղում բնակվում էր 1 490 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(695) Բելլա

(695) Բելլա (անգլ.՝ Bella), աստերոիդ աստերոիդների հիմնական գոտում։ Հայտնաբերվել է 1909 թվականի նոյեմբերի 7-ին Ջոել Մետկալֆի կողմից Թաունտոնում։
Միջին հեռավորությունը Արեգակից կազմում է 2,539513 ա. մ., առավելագույնը մոտենում է 2,1329 ա. մ. հեռավորության վրա և հեռանում 2,9461 ա. մ.։ Արեգակի շուրջ մեկ ամբողջական պտույտ է կատարում 1478,17 երկրային օրվա ընթացքում, իր ուղեծրով շարժվելով միջինում 0,243545 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,85° անկյուն։
Բելլա աստերոիդը դասվում է Մարիայի աստերոիդների ընտանիքին, որի մեջ ներառված են այս պահին հայտնի 81 անդամներ։ Նրանց առանձնահատկությունն է համեմատաբար մեծ ուղեծրի թեքումը 15° - 17°։ Այս ընտանիքի աստերոիդները շարժվում են Արեգակի շուրջ 2,5 - 2,625 ա. մ. միջակայքում ընկած մեծ կիսաառանցքներով, որը համապատասխանում է Յուպիտերի հետ 3:1 ուղեծրային ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(695) Բելլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հուեինեն

Դացզյան Հուեի Նեն, երբեմն նաև ասում են Հուի Նեն կամ Հոի Նեն (չինարեն՝ 慧能, 638—713), չինական չան դպրոցի պատրիարք, Չինաստանի ամենակարևոր անձանցից մեկը։ Հուինեն վեցերորդ և վերջին չան պատրիարքն էր։ Ճապոնիայում ավելի հայտնի է, որպես Դաիկան Էնո։ Հուինենը կարևոր հետք է թողել բուդդայական պայծառացման վրա, նա նաև համարվում է չան դպրոցի հիմնադիրը և ժամանակի ընթացքում դարձավ դրա առաջնորդը։


== Կենսագրություն ==

Հուեինենը ծնվել է Լուի ընտանիքում, 638 թվականին, Սինչժոում (ներկայումս կոչվում է Սինսինդուն, գտնվում է Գուանդուն նահանգում)։ Երբ նա երեխա էր մահացավ նրա հայրը։ Քանի որ նրա ընտանիքը շատ աղքատ էր, նա հնարավորություն չուներ ստանալ կրթություն, դրա պատճառով որոշ ժամանակ անց նա ընտրեց փայտահատի աշխատանքը։ Մի անգամ նա լսեց, թե ինչպես էր մի մարդ կարդում Ալմաստե սուտրան և դրանից հետո որոշեց դառնալ հոգևորական։ Նա ուղևորվեց հինգերորդ պատրիարք Հունժենի տաճար, այնտեղ նա ուսումնասիրեց սուտրան, որպեսզի դառնա հաջորդ պատրիարքը։
Որոշ ժամանակ անց Հունժենը սկսեց ընտրել իրեն փոխարինողին, աշակերտներին առաջարկելով գրել գատհա (կարճ բանաստեղծություն), որը կարտացոլի գիտությունը։ Հուինենը գրել չգիտեր, բայց երիտասարդ հոգևորականի շնորհիվ նա կարողացավ դա անել։ Այդ գատհան տեսնելով Հունժենը որոշեց որ իրեն պետք է հաջորդի Հուեինենը։ Դրանից հետո հինգերորդ պատրիարքը բոլորից գաղտնի նրան շնորհեց գավաթը և պարեգոտը, դրանով իսկ նրան նշանակելով վեցերորդ պատրիարք։
Հուեինենը վերադարձավ Չինաստանի հարավային շրջանը և հաջորդ 16 տարին անցկացրել է ճգնավորի կյանքով։ Պաշտոնապես վեցերորդ պատրիարքի կոչումը նա ստանում է 676 թվականին, Ֆասինսի տաճարում։ 677 թվականին նա ուղորևում է Բաոլինսի տաճար, որը գտնվում է Շաուչժոում (ներկայիս Շաոգուանը)։ Այդ քաղաքի մեկ այլ տաճարում, որը կոչվում է Դաֆանսի, անցկացնում էր Պրադժանյապարամիտայի և պայծառացման «գաղտնի դասեր»։ Նրան մի քանի անգամ հրավիրում են ներկայանալ կայսրի առաջ, բայց նա ամեն անգամ հրաժարվում է։ Մահվանից հետո կայսր Սյան Ցզունը (806 — 821) նրան շնորհում է «Վեհափառ հայելի» կոչումը։
Մահանալուց առաջ նա ասմունքեց հետևյալ գատհան.

Դրանից հետո, համաձայն ավանդության, նա ասաց «Ես հեռանում եմ» և անհետացավ։


== Ուսում ==
Հուեինենը համարում է, որ իր ուսման մեջ կարևոր դեր է խաղացել «հանկարծակի պայծառացման» ուսմունքը։ Նա դա ավելի կոնտրետ բացատրել է իր «Վեցերորդ պատրիարքի սուտրա» գրքում (Լյու ցզու տան ցզին), որը համարվում է նրա ստեղծագործությունների ժողովածուն։
Հուեինենը համարվում է կոան ավանդույթի գլխավոր հիմնադիրներից մեկը։ Նրա հայտնի կոանը առաջին երեսի մասին էր. «Ինչպիսի՞ն էր քո դեմքը, քո ծնվելուց առաջ»։


== Ծանոթագրություններ ==


== Գրականություն ==
Абаев Н. В. Хуй-нэн // Философия буддизма: энциклопедия / отв. ред. М. Т. Степанянц;. — М.: Вост. лит.,ИФ РАН, 2011. — 1045 с. — ISBN 978-5-02-036492-9
Маслов А. А. Классические тексты дзэн. — Ростов-на-Дону: Феникс, 2004. — 480 с. — ISBN 5-222-05192-7
Титаренко М. Л., Абаев Н. В., Институт Дальнего Востока РАН Китайская философия. Энциклопедический словарь / ред. Титаренко М.Л.. — М.: Мысль, 1994. — 573 с. — ISBN 5-244-00757-2


== Արտաքին հղումներ ==
«Վեցերորդ պատրիաքի սուտրա» գրքի տեքստը Ն. Վ. Աբաևի թարգմանությամբ
«Վեցերորդ պատրիաքի սուտրա» գրքի տեքստը Ա. Մասլովի թարգմանությամբ
(8034) Ակկա

(8034) Ակկա (անգլ.՝ Akka), աստերոիդ ամուրի ընտանիքում։ Հայտնաբերվել է 1992 թվականի հունիսի 3-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 1,830546 ա. մ., առավելագույնը մոտենում է 1,0825 ա. մ. հեռավորության վրա և հեռանում 2,5786 ա. մ., իսկ Երկրի ուղեծրին Ակկա աստերոիդը նվազագույնը մոտենում է 0,0752 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 904,63 երկրային օրվա ընթացքում, իր ուղեծրով շարժվելով միջինում 0,397954 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8034) Ակկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերին Մծարա

Վերին Մծարա (վրաց.` ზემო მწარა, Զեմո Մծարա), գյուղ Աբխազիայի Գուդաութայի շրջանում, Գուդաութայից 20 կմ հյուսիս-արևելք, Աափսթա գետի ափին։ Գտնվում է ծովի մակարդակից 280 մ բարձրության վրա։ Մտնում է Մծարայի գյուղական խորհրդի կազմի մեջ։


== Բնակչությունը ==
1959 թվականի տվյալներով, գյուղում բնակվում էր 99 մարդ, հիմնականում հայեր, իսկ 1989 թվականին` 144 մարդ, կրկին հայեր։
Բնակիչներն զբաղվում են ծխախոտի, եգիպտացորենի մշակությամբ, այգեգործությամբ, անասնապահությամբ և մեղվաբուծությամբ։ Գյուղն ունի հայկական տարրական դպրոց։
Հայերը եկել են Սամսունի շրջակա գյուղերից` 1879 թվականին։


== Ծանոթագրություններ ==
Նիկոլաևկա (գյուղ, Տույմազինսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ռուս.՝ Николаевка, բաշկիրերեն՝ Николаевка), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 722 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձայնատեղորոշում

Ձայնատեղորոշում (էխոլոկացիա, բիոլոկացիա), որոշ կենդանիների կողմից իրականացվող կենսաբանական ծագման տեղորոշման եղանակ։ Տեղորոշում իրականցնող կենդանիները արձակում են հատուկ ձայներ և ընկալում են առարկաների կողմից անդրադարձված ալիքները։ Արձագանքների միջոցով այդ կենդանիները կողմնորոշվում են տարածության մեջ, ճանաչում են տարբեր օբյեկտներ և կատարում են որս։
Ձայնատեղորոշում իրականացնում են որոշ կաթնասուններ՝ հիմնականում չղջիկների տարբեր տեսակներ, դելֆիններ, խլուրդներ, ինչպես նաև թռչունների որոշ տեսակներ։


== Վաղ հետազոտություններ ==
Էխոլոկացիա տերմինը առաջին անգամ օգտագործվել է ամերիկացի կենդանաբան Դոնալդ Գրիֆֆինի կողմից, որը 1938 թվականին Ռոբերթ Գալամբոսի հետ միասին առաջինը ներկայացրեց դրա առկայությունը չղջիկների մոտ։ Մինչ Գրիֆինի հայտնագործությունը՝ 18-րդ դարում իտալացի գիտնական Լազզարո Սփալանզանին առաջինն էր անդրադարձել չղջիկների յուրահատուկ կողմորոշմանը մթության մեջ, բայց նա չէր բացահայտել այդ երևույթի ընթացքում դիտվող ձայնարձակման և անդրադարձի ընկալման առանձնահատկությունները։ ։ Շվեյցարացի Լուիս Ջյուրինը կրկնեց Սփալանզանիի փորձերը և եզրակացրեց, որ չղջիկները գիշերային որսի ժամանակ հիմնվում են իրենց լսողության վրա։ 1908 թվականին Վոլտեր Լյուիս Հանը վերահաստատեց Սփալանզանիի և Ջյուրինի հետազոտությունները։
1912 թվականին գյուտարար Հիրամ Մաքսիմը բացահայտեց, որ չղջիկները օգտագործում են մարդու համար անլսելի ձայներ՝ արգելքներից խուսափելու համար։ 1920 թվականին անգլիացի ֆիզիոլոգ Համիլթոն Հարթրիջը առաջարկեց տեսություն, որ չղջիկները օգտագործում են մարդու լսողության համար անընկալելի հաճախություններ։
1956 թվականին՝ Գրիֆֆինի և Գալամբոսի աշխատանքներից 20 տարի անց Շեվիլլի և Մաքբրիջի կողմից հայտնագործվեց, որ ատամնավոր կետերը նույնպես օգտագործում են ձայնատեղորոշման համակարգ։


== Օրինաչափություններ ==
Էխոլոկացիան գործում է որպես սոնար, որը օգտագործում է կենդանիների ձայները։ Կենդանիները «չափում են» ձայն արձակելու և այդ ձայնի՝ որևէ առարկայից անդրադառնալու միջև ընկած ժամանակը։ Անդրադարձի ժամանակ ֆիքսվում է նաև, թե որ ականջն է առաջինը ընդունում ձայնը և կախված այդ չնչին տարբերությունից՝ ուղեղը վերլուծում և որոշում է ձայնի ուղղությունը։
Ի տարբերություն մարդու կողմից ստեղծված սոնարի, որը ունի մեկ ցրիչ և բազմաթիվ ընդունիչներ, կենդանիների սոնարը ունի մեկ ցրիչ և ընդամնեը երկու ընդունիչ՝ ականջները։ Երկու ականջների միջև եղած փոքր տարածությունը անդրադարձը անցնում է փոքր-ինչ տարբեր ժամանակահատվածում և հենց այդ տարբերության հաշվին է կենդանին զգում է իր առջև գտնվող առարկայի հեռավորությունը և ուղղությունը։ Ձայնատեղորոշման միջոցով չղջիկները կամ այլ կենդանիները կարող են ոչ միայն կողմնորոշվել, այլ նաև զգալ իր առջև գտնվող օբյեկտը կենդանի է թե ոչ,ինչ չափի է և այլ տեղեկատվությունններ։


== Չղջիկներ ==

Չղջիկները օգտագործում են ձայնատեղորոշումը սնվելու և տեղաշարժվելու համար՝ նույնիսկ լրիվ մթության պայմաններում։ Նրանք դուրս են գալիս իրենց թաքստոցներից և ձայնատեղորոշման միջոցով սովորաբար որսում են միջատներ։
Չղջիկների մոտ ուլտրաձայնը ձևավորվում է կոկորդում և արձակվում է բերանի, և ավելի հազվադեպ քթի միջոցով։ Պայտաքիթ չղջիկը արձակում է 14,000-ից մինչև 100,000 Հց հաճախությամբ ձայն, որը մեծ մասամբ մարդու ականջի համար ընկալելի չէ (մարդու ականջի համար լսելի են 20-20,000 հաճախությամբ ձայները)։


== Ծանոթագրություններ ==
Էթնոմեթոդաբանություն

Էթնոմեթոդաբանություն (անգլ.՝ ethnomethodology), միկրոսոցիոլոգիական տեսություն է, որն ուսումնասիրում է միջանձնային փոխհարաբերությունների կարգավորման որոշոկի մեխանիզմներ։ Այն զբաղվում է առօրյա նորմերը, վարքագծի օրինաչափությունները, առօրյա սոցիալական հարաբերություններում լեզվային առանձնահատկությունները։ Էթնոմեթոդաբանությունը ձևավորվել է դասական սոցիոլոգիայի դպրոցի կողմից։ Դրա ներսում հիմնավոր կերպով քննարկվել և վերլուծվել են որոշոկի հանրույթին բնորոշ միջանձնային փոխհարաբերություններ։ Այս ուղղությունը յուրացնում է ազգագրության մեթոդները՝ տարածելով դրանք ոչ միայն հնացած մշակույթների մարդկանց, այլև բոլոր մարդկանց առօրյա վարքագծի վրա։
Էթնոմեթոդաբանություն տերմինի համահեղինակը ամերիկացի սոցիոլոգ Հարոլդ Գալֆինկելն է։ Նա իր աշխատության մեջ 1967 թվականին առաջարկել է մեթոդիկա «էթնոմեթոդների» (առօրյա մեթոդներ) ուսումնասիրման համար, որոնք մարդիկ կիրառում են նրա համար, որ պարզաբանեն այլ մարդկանց խոսքը և վարքը։ Յուրաքանչյուր մարդ անգիտակցաբար օգտագործում է իր մեթոդները փոխհարաբերությությունների գործընթացների ըմբռնման համար։ Փոխհարաբերությունների (զրույց) իմաստը հստակ հասկանալ կարելի է միայն այն դեպքում, եթե հայտնի է իրավիճակի ենթատեքստը, որը փոխահարաբերության մեջ ներկայացված չէ։
Նույնիմաստ արտահայտությունները տարբեր էթնիկական միավորումներում կարող են իմաստավորվել տարբեր կերպ։ Հնարավոր են դեպքեր, երբ նույն հասարակության տարբեր բնագավառներում փոխհարաբերությունների հիմքում ընկած նույն արտահայտությունը ընկալվի տարբեր՝ կախվա այն կոնկրետ բնագավառներից, որի ներսում դրսևորվում է տվյալ արտահայտությունը։


== Հետազոտական ծրագիր ==
Գարֆինկելի կողմից առաջարկված մեթոդն ուղղված է առօրյա սովորական իրավիճակների ուսումնասիրմանը և ենթադրում է հետազոտողի բարեխիղճ վերաբերմունքի բարձր մակարդակ հետազոտության ընթացքում։ Այսպիսի մոտեցումը անմիջականորեն կապված է էթնոմեթոդոլոգիայի արմատներին, որոնց մեջ են մտնում Ֆենոմենոլոգիա, Ֆենոմենոլոգիական սոցիոլոգիա (Ալֆրեդ Շուլց), մշակութային և սոցիալական մարդաբանություն։
Առաջին իսկ քայլերից էթնոմեթոդաբանությունը դեմ է կանգնում Դյուրկհեյմի սոցիոլագիային, ում համար «սոցիալական փաստերի օբյեկտիվ իրականությունը հանդիսանում է հիմնային սոցիոլոգիական սկզբունք» և Պարսոնսի ֆունկցիոնալիստական տեսությանը։ Գարֆինկելը ուշադրություն է դարձնում անհատների առօրյա գործունեությանը։ Էթնոմեթոդաբանության սկզբնական և հիմնաքարային դրույթը հանդիսանում է այն բանի հաստատումը, որ սոցիալական իրականությունն ստանում է պարզ ուրվագծեր  բացառապես մեկնաբանությունների արդյունքում և անհատների պրակտիկ գործունեությամբ, որոնք գտնվում են տվյալ իրավիճակում։


== Ծանոթագրություններ ==
Գրիգոր Մանուչարյանց

Անվան այլ կիրառումների համար տե՛ս՝ Մանուչարյանց (այլ կիրառումներ)Գրիգոր Մանուչարյանց (1773, գյուղ Հախում, ՀԽՍՀ Շամշադինի շրջան- 1846, Հախում), հայ ազատագրական շարժման գործիչ, արքեպիսկոպոս։


== Կենսագրություն ==
Կրթությունն ստացել է Նոր Վարագավանքի վարժարանում։ Հայ ժողովրդի ազատագրումը կապելով Ռուսաստանի օգնության հետ՝ առաջին ռուս-պարսկական պատերազմի (1804-13 թթ.) ժամանակ Ղազախի և Շամշադինի հայ երիտասարդներից կազմել է 500 հոգուց բաղկացած հեծյալ ջոկատ և մասնակցել ռազմական գործողություններին։ Մանուչարյանցի ջոկատը աչքի է ընկել ռուսական զորքերի երևանյան առաջին (1804 թ.), երկրորդ (1808 թ.) արշավանքներում և հատկապես Նախիջևանի գրավման (1808 թ. նոյեմբեր) ժամանակ, որոնց համար պարգևատրվել է Սբ. Գեորգի IV աստիճանի, Սբ. Վլադիմիրի և Սբ. Աննայի շքանշաններով։ Երկրորդ ռուս-պարսկական պատերազմում (1826-28 թթ.) Մանուչարյանցի ջոկատը պաշտպանել է Լոռի-Փամբակի, Դիլիջանի և Ղազախ-Շամշադինի բնակչությանը, ճնշել Բորչալուի խաների ու աղալարների հրահրած խռովությունը, պաշտպանել ռազմաստրատեգիական նշանակություն ունեցող ճանապարհները, ապահովել ռուսական բանակին պարենի և զինամթերքի մատակարարումը և այլն։ 1826 թվականի ամռանը Մանուչարյանցի ջոկատը հաղթական կռիվներ է մղել Զուրաբ խանի և Պարսկաստանի կողմն անցած վրաց արքայորդի Ալեքսանդրի զորքերի դեմ։ Մասնակցել է նաև Երևանի խանի զորքերի դեմ մարտերին և Երևանի գրավմանը։ Մանուչարյանցի նախաձեռնությամբ և ջանքերով Շամշադինի գյուղացիները ազատվել են խանաբեկական կախումից և ճանաչվել պետական գյուղացիներ։ Արևելյան Հայաստանը Ռուսաստանին միացվելուց հետո Մանուչարյանցը վերադարձել է հայրենի գյուղ։ Ղեկավարել է Նոր Վարագա վանքի վերանորոգման աշխատանքները, բացել ծխական դպրոց։
Գուրման (Խոձի վտակ)

Գուրման, գետ Ռուսաստանում, հոսում է Կրասնոդարի երկրամասով, Ադիգեայի Հանրապետությունով։ Գետաբերանը գտնվում է Խոձ գետի ձախ ափից 55 կմ հեռավորության վրա։ Գետի երկարությունը կազմում է 18 կմ, ջրհավաք ավազանը 114 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, ջրի կառավարական բաժինը Լաբա և Չամլիկ գետերի միախառնման կետից մինչև գետաբերանն է, գետի գետային ենթաավազանը բացակայում է։ Գետի գետային ավազանը Կուբանն է։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների
Ջրային օբյեկտի կոդը հանրային գրանցմամբ -  06020000712108100003601
Կոդը ըստ հիդրոլոգիական հետազոտության (ՌԴ) - 108100360
Ավազանի կոդը - 06.02.00.007
Ծավալի համարը ըստ ՌԴ-ի - 08
Թողարկումը ըստ ՌԴ-ի - 1


== Ծանոթագրություններ ==
Շեպետովկա

Շեպետովկա (ուկրաիներեն՝ Шепетівка), քաղաք Ուկրաինայի Խմելնիցկիի մարզի Շեպետովի շրջանում, շրջկենտրոն։
2012 թվականի տվյալներով Շեպետովկա քաղաքում բնակվում էր 43 501 մարդ։ Բնակավայրը զբաղեցնում է 40 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սիդնի Մաքլաֆլին

Սիդնեյ Միշել Մաքլաֆլին (անգլ.՝ Sydney Michelle McLaughlin, օգոստոսի 7, 1999(1999-08-07), Նյու Բրանսուիկ, Նյու Ջերսի, ԱՄՆ), ամերիկացի թեթևատլետ, որը մասնագիտացած է արգելքներով վազքում։ Աշխարհի ռեկորդակիր է 400 մետր արգելավազքում։


== Կենսագրություն ==
2015 թվականին դարձել է 400 մետր արգելավազքի պատանիների աշխարհի չեմպիոն (2015)։ 400 մետր արգելավազքում պատանիների շրջանում աշխարհի բազմակի ռեկորդակիր է։ 2019 թվականին դարձել է 4×400 մետր փոխանցումավազքի աշխարհի չեմպիոն և 400 մետր արգելավազքի աշխարհի առաջնության արծաթե մեդալակիր (2019)։
Մասնակցել է 2016 թվականի Ամառային օլիմպիական խաղերին, որտեղ մասնակցել է 400 մետր արգելավազքին և պարտվել կիսաեզրափակիչ փուլում:
ԱՄՆ-ի օլիմպիական ընտրական մրցումների (2021) հաղթողը, որտեղ 400 մետր արգելավազքում սահմանել է նոր համաշխարհային ռեկորդ՝ 51,90։
Տոկիոյի 2020 թվականի Օլիմպիական խաղերում նվաճել է ոսկե մեդալ՝ գերազանցելով սեփական ռեկորդը՝ մրցատարածությունն անցնելով 51,46 վայրկյանում։


== Ծանոթագրություններ ==


== Արտաքին հղումներ ==
Սինդի Մաքլաֆլինի էջը trackfield.brinkster.net կայքում (անգլ.)
Տոբի Սթիվենս

Տոբի Սթիվենս (անգլ.՝ Toby Stephens, ապրիլի 21, 1969(1969-04-21), Լոնդոն, Միացյալ Թագավորություն), անգլիացի դերասան։ Հայտնություն է ձեռք բերել «Մեռիր, բայց ոչ հիմա» ֆիլմում Գուստավ Գրեյվզի դերը և կապիտան Ֆլինտի դերը «Սև առագաստներ» հեռուստասերիալում մարմնավորելու շնորհիվ։


== Կենասագրություն ==
Տոբի Սթիվենսը ծնվել է Լոնդոնում, բրիտանացի հայտնի դերասաններ Մեգի Սմիթի և Ռոբերտ Սթիվենսի ընտանիքում։ Նա ունի նաև մեծ եղբայր՝ Քրիս Լարկինը, նա նույնպես դերասան է, բայց այդքան էլ հայտնի չէ։
Սովորել է նախապատրաստական Էլդրո դպրոցում, Շեկլֆորդից ոչ հեռու, Սուրեյի կոմսությունում, հետագայում Սիֆորդսկական քոլեջում, Արևմտյան Սուսեկս։ Սովորել է Լոնդոնի երաժշտական և դրամատիկ արվեստի ակադեմիայում։ Սթիվենսի կարիերան սկսվել է 1992 թվականին Օթելլոյի դերից  «Օրլանդո» ֆիլմում։ Հետագայում նա պարբերաբար հայտնվում էր հեռուստատեսային տարբեր ծրագրերի ժամանակ, ինչպես նաև թատերական բեմում։
Այսօր նա այդքան էլ հայտնի չէ արտասահմանում, ինչպիսիք են՝ Քոլին Ֆերտը և Հյու Գրանտը, բայց իր հայրենիքում նա հեռուստադիտողների սիրելին է։
Սթիվենսը BBC- ամենասիված դերասան է, նա հայտնվում է ընկերության բազմաթիվ հեռուստասերիալներում։ Դրանցից ավելի հայտնի են՝  «Լրտեսներ Քեմբրիջից», որը հայտնի Քեմբրիջի հնգյակի մասին է և «Джейн ЭйрՋեյն ԷյրըДжейн Эйр» (2006), Շառլոթ Բրոնտեի համանուն վեպի էկրանավորումը։


== Անձնական կյանք ==
2001 թվականից Սթիվենսն ամուսնացած է նորզելանդացի դերասանուհի Աննե Լուից Փլաումանի հետ։ Նրանք ունեն երեք երեխա. որդին՝ Էլի Ալիսթեր (ծնվել է 2007 թվականի մայիսին) և աղջիկները՝ Թալլուլը (ծնվել է 2009 թվականի մայիսին) և Կուրան (ծնվել է 2010 թվականի սեպտեմբերին)։


== Ֆիլմագրություն ==


== Ծանոթագրություններ ==
Բուքսհայմ (Վերին Բավարիա)

Անվան այլ կիրառումների համար տե՛ս՝ Բուքսհայմ (այլ կիրառումներ)Բուքսհայմ (գերմ.՝ Buxheim (Oberbayern)), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Այխշտետ շրջանի կազմում։ Բնակչությունը կազմում է 3559 մարդ (ըստ 2010 թվականի դեկտեմբերի 31-ի)։ Տարածքը կազմում է 22,50 կմ²։ Պաշտոնական կոդ՝ 09 1 76 118։


== Ծանոթագրություններ ==
Տիլգյաևսկայա Ռոչուգա

Տիլգյաևսկայա Ռոչուգա (ռուս.՝ Тигляевская Рочуга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Եդամսկի Պոլոյ գետի ձախ ափին՝2 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000028064
Հիդրոլոգիական ուսումնասիրությունների կոդը - 103004883
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անջարի հայ ավետարանական միջնակարգ դպրոց

Անջարի հայ ավետարանական միջնակարգ դպրոց (արևմտ․հայ․՝ Հայ Ավետարանական Երկրորդական Վարժարան Այնճար, անգլ․՝ Armenian Evangelical Secondary School of Anjar), հիմնադրվել է շվեյցարացի միսիոներների կողմից 1947 թվականին Անջար գյուղում։ Գործում է հանրակացարան տղաների և աղջիկների համար։
Դպրոցի ներկայիս տնօրեն՝ Հակոբ Աքպաշարյան։


== Պատմություն ==
Մուսա լեռան վեց հայկական գյուղերը 1939 թվականին լքած հայերը Լիբանանի Բեքա հարթավայրում գտնվող Անջար գյուղում հաստատվելուց հետո Անջարի նորակառույց եկեղեցու շենքում սկսեց գործել Հայ ավետարանական դպրոցը (տարրական բաժինը)։ 1947 թվականին, մինչ Անջարը լքած փախստականները Երկրորդ համաշխարհային պատերազմի ավարտից հետո գտնվում էին բարդ իրավիճակում, դպրոցը տվեց իր տարրական բաժնի առաջին շրջանավարտներին։ Նույն 1947 թվականին քույր Հեդվիգ Էնիահենզլինը (գերմ․՝ Hedwig Äenishänslin)՝ շվեյցար-գերմանական Հիլֆսբունդ միսիայի անդամ, ժամանեց Անջար, և սկսեց միսիոներական աշխատանքը ունենալով միայն մի սենյակ։ 1948 թվականին նրան խնդրեցին ստանձնել դպրոցի տնօրենի պաշտոնը։ Շուտով տարրական դպրոցը ձևափոխվեց միջնակարգ դպրոցի։ 1955 թվականին ստեղծվեց գիշերօթիկ բաժինը Քեսաբից, Բեյրութից և Զահլեից եկող 15 աշակերտի համար։ Երկու այլ քույր՝ Մերի Ռոքը և Աննա Նիցշեն, միացան Հեդվիգ Էնիահենզլին քրոջը։
Դպրոցի բակում տեղադրված է Հեդվիգ Էնիահենզլին քրոջ կիսանդրին։


== Տես նաև ==
Թրատի Հայ Ավետարանական վարժարան (Թրատ, Լիբանան)
Հայ Ավետարանական Փիթեր և Ելիզաբեթ Թորոսյան դպրոց (Ամանոս, Լիբանան)
Հայ Ավետարանական Շամլյան Թաթիկյան երկրորդական վարժարան (Բուրջ Համուդ, Լիբանան)
Հայ ավետարանական կենտրոնական բարձրագույն դպրոց (Աշրաֆիա, Լիբանան)
Եփրեմ և Մարթա Ֆիլիպոսյան հայ ավետարանական քոլեջ (Բեյրութ, Լիբանան)
Հայ ավետարանական Կերթմենյան վարժարան (Աշրաֆիա, Լիբանան)
Հայկազյան համալսարան (Ռիադ աս-Սոլհ, Բեյրութ, Լիբանան)


== Ծանոթագրություններ ==


== Արտաքին հղումներ ==
Այնճարի Հայ Ավետարանական Երկրորդական Վարժարանի Շրջանավարտների Միությունը
Մերձավոր Արևելքի Հայ Ավետարանական Եկեղեցիների Միության Ուսումնական Խորհուրդը (ՄԱԷՀՄ)
https://www.facebook.com/AESSAnjar/
https://www.facebook.com/kisherotig.anjar/
Այոս Նիկոլաոս (այլ կիրառումներ)

Այոս Նիկոլաոս, կարող է վերաբերել՝

Այոս Նիկոլաոս - գյուղ Կիպրոսի Հանրապետության Պաֆոսի շրջանում
Այոս Նիկոլաոս - գյուղ Կիպրոսի Հանրապետության Ֆամագուստայի շրջանի հյուսիսային մասում
Հոգևոր սիրո օր

«Հոգևոր սիրո օր» կամ «Գերգետոբա», քրիստոնեական հնագույն տոներից մեկը, որ Վրաստանում ավանդաբար տոնում են հուլիսի 16-ին։ Առավել շքող նշվում է Գերգետիի Երրորդության եկեղեցում, որտեղ տոնի առթիվ կատարում են հատուկ ծառայություն ու կարդում տոնական մաղթանք։
Վրաց ուղղափառ եկեղեցու մամուլի ծառայությունը բացատրում է, թե «Այս տոնը տարբերվում է կաթոլիկական «Սուրբ Վալենտինի օրվանից», որ նշվում է փետրվարի 14-ին։ «Գեգետոբա» տոնը վերաբերում է հոգևոր սիրուն։ Աստված սեր է»։
Տոնն սկսեց նորից նշվել Վրաստանի կաթողիկոս-պատրիարք Իլյա II-ի շնորհիվ։
Վրաստանի ազգային շոու-բիզնեսի ներկայացուցիչներից մեկի՝ Բեսիկա Չուբինիձեի նախաձեռնությամբ Վրաստանի խորհրդարանը հաստատել է ևս մեկ Սիրո տոն, որը ի տարբերություն Հոգևոր սիրո օրվա, նվիրված է տղամարդու ու կնոջ միջև գոյություն ունեցող լուսավոր զգացմունքին։


== Ծանոթագրություններ ==
Պալմեյրաս դի Գոյաս

Պալմեյրաս դի Գոյաս (պորտ.՝ Palmeiras de Goiás), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Գոյանիայի գավառի կազմի մեջ։ Բնակչությունը կազմում է 18 699 մարդ՝ 2006 թվականի տվյալներով։ Գրավում է 1 539,683 կմ2 տարածք։ Բնակչության խտությունը՝ 12,1 մարդ/կմ²։


== Պատմություն ==
Քաղաքը հիմնադրվել է 1905 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 130.025.536,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 7.106,39 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,760 (տվյալները՝ ՄԱԿ-ի զարգացման ծրագրի)։
Կոտ դ'Իվուարի դրոշ

Կոտ դ'Իվուարի դրոշը Կոտ դ'Իվուարի Հանրապետության պետական խորհրդանիշներից է։ Այն սահմանված է Կոտ դ'Իվուարի Սահմանադրությամբ և դրոշի մասին օրենքով։ Կազմված է ծիրանագույն, սպիտակ և կանաչ գույներից ՝ լայնքի և երկայնքի 2։3 հարաբերակցությամբ։


== Նմանատիպ դրոշներ ==

		


== Արտաքին հղումներ ==
Կոտ դ'Իվուար Flags of the World կայքում
Ադրբեջանական ազգայնականություն

Ադրբեջանական ազգայնականություն (ադրբ.՝ Azərbaycan milliyətçiliyi), գաղափարախոսություն, որը հիմնված է հայատյացության վրա։
Ադրբեջանական ազգայնականության ամենաակտիվ պաշտպաններից մեկն է Ֆարիդա Մամեդովան, ով բազմաթիվ հակահայկական աշխատություններ է հրապարակել։ Համաձայն Մամեդովայի, 2005 թվականին Երևանի հարավում տեղի է ունեցել ադրբեջանական Աղադեդե սրբավայրի պղծում, ի պատասխան որի նա ասել է. "Հայտնի է, որ ամբողջ մոլորակում միայն հայ ժողովուրդն է առանձնանում հոգևոր և մարդկային այլ արժեքների բացակայությամբ։ Եվ հենց հայերն էլ յուրացնում են այլ ազգերի մշակույթը` ապրելով ուրիշ երկրներում".Համաձայն Թոմաս դե Վաալի` Մամեդովան Աղվանքի պատմությունը ուսումնասիրելուց հետո վերցրել է աղվանական տեսությունը և դա օգտագործելով` փորձում է հանել հայերին Կովկասի պատմությունից։ Նա տեղադրել է Աղվանքը այժմյան Հայաստանի Հանրապետության տարածքում. Հայաստանի Հանրապետության ամբողջ տարածքը՝ բոլոր եկեղեցիները և վանքերը կոչելով «աղվանական»։ 1975 թվականին Մամեդովան Գանձասարի վանք է այցելել և կարդացել տաճարի ճակատին գրած փորագրությունը "Ես Հասան Ջալալն եմ, կառուցել եմ այս եկեղեցին Աղվանքի իմ ժողովրդի համար...", ինչից հետո նա վերագրել է այդ գրությունը անտիկ Աղվանքի բնակչությանը։


== Արտաքին հղումներ ==
Ադրբեջանցի ազգայնականների ամենահարգված պատմաբանի թեզիսները Հայաստանի և հայոց պատմության մասին (ռուս․)
New York Times. Ադրբեջանի ազգայնականության զազրելի դիմագիծը
Բաքվի հայկական ջարդերը, "հունվարի 20-ն" ու Ադրբեջանի անկախացումը


== Գրականություն ==
The formative years of Azerbaijani nationalism in post-revolutionary Iran // by Riaux, Gilles // Central Asian Survey, Volume 27, Number 1, March 2008, pp. 45–58(14)


== Ծանոթագրություններ ==


== Տես նաև ==
Ջուղայի խաչքարերի ոչնչացում
Համաթյուրքականություն
Թուրքական ազգայնականություն
Սապոժկովսկի շրջան

Սապոժկովսկի շրջան (ռուս.՝ Сапожковский район), մունիցիպալ շրջան Ռուսաստանի Դաշնության Ռյազանի մարզում։
Ստեղծվել է 1929 թվականին։ Վարչական կենտրոնը՝ Սապոժոկ։


== Աշխարհագրություն ==
Շրջանի տարածքի մակերեսը կազմում է 960 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 10899 մարդ։ Բնակչության խտությունը կազմում էր 11,35 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստերոիդների ցանկ (199601-199700)

Աստերոիդների ցանկ (199501-199600)  • Աստերոիդների ցանկ  • Աստերոիդների ցանկ (199701-199800)
 Աստերոիդների ցանկ (199501-199600)  • Աստերոիդների ցանկ  • Աստերոիդների ցանկ (199701-199800)
Արթուրը և Ուրդալակի վրեժը (այլ կիրառումներ)

«Արթուրը և Ուրդալակի վրեժը, կարող է վերաբերել՝

Արթուրը և Ուրդալակի վրեժը - Լյուկ Բեսոնի «Արթուր» շարքի երրորդ գիրքը։
Արթուրը և Ուրդալակի վրեժը - Լյուկ Բեսոնի՝ 2009 թվականին նկարահանած ֆիլմը։
Յանիս Պլուտարխոս

Յանիս Պլուտարխոս (հուն․՝ Γιάννης Πλούταρχος, դեկտեմբերի 18, 1970(1970-12-18), Օրխոմենոս, Orchomenos Municipality, Բեոտիա, Կենտրոնական Հունաստան, Decentralized Administration of Thessaly and Central Greece, Հունաստան), հույն երգիչ, կոմպոզիտոր։ Համարվում է իր ժամանակի լաիկո (հուն․՝ λαϊκά՝ ժողովրդական) երգիչներից ամենահայտնին և բնութագրվում է որպես իսկական լաիկո ձայն ունեցող երգիչ։ Թողարկել է 11 ստուդիական ալբոմ և մեկ հիթերի ալբոմ։


== Կենսագրություն ==
Ծնվել է Բիոթիայի Մավրոգիա անվամբ փոքրիկ գյուղում՝ աղքատ ընտանիքում, որտեղ դժվարությամբ էին ծայրը ծայրին հասցնում։ Առաջին անգամ երգել սկսել է 6 տարեկան հասակում, իսկ լրջորեն երաժշտությամբ սկսել է զբաղվել պատանի ժամանակ։ Նրա վրա մեծապես ազդել են բյուզանդական և ժողովրդական երաժշտական ավանդույթները։ 16 տարեկան հասակում Յանիսը տեղափոխվում է Աթենք՝ երգիչ դառնալու իր երազանքն իրականացնելու համար։ Ընտանիքին ասում է, որ գնում է վարսահարդարում սովորելու։
Սակայն, Աթենքում աշխատելով որպես վարսահարդար, չի դադարում զբաղվել երաժշտությամբ, ելույթ է ունենում տարբեր ակումբներում։ Նրա առաջին «համերգը» տեղի է ունենում Կորիդալոս ակումբում։ Հիասթափվելով շոու բիզնեսում տիրող իրավիճակից՝ երկու անգամ լքում է բեմը և այլ միջոցներ գտնում՝ գոյատևելու համար։ Սակայն երաժշտության հանդեպ սերը նրան կրկին վերադարձնում է շոու բիզնես, և նրա առաջին կատարումից ուղիղ 2 տարի հետո սկսում է ելույթ ունենալ Ռոդոլֆո ակումբում, այնուհետև ավելի լայն ճանաչում ունեցող ակումբներում՝ Ներաիդա, Ֆանտասիա և Թոնել, որտեղ նա սկսում է համագործակցել հայտնի ժողովրդական երգիչներ Յանիս Պուլոպուլոսի, Ռիտա Սակելարիուի, Թեմիս Ադամանտիդիսի, ինչպես նաև այլ երիտասարդ կատարողների՝ Ստելիոս Ռոկոսի և Յորղո Մազոնակիսի հետ։ Այդ ժամանակ Պլուտարխոսը ծանոթանում է Դիմիտրիս Կարդաձիսի և Իլիաս Ֆիլիպուի հետ, ովքեր հավատում են նրա տաղանդին և ծանոթացնում Յանիսի առաջին պրոդյուսերի՝ Յորղո Մակրակիսի հետ, ով էլ ընտրում է նրա համար «Պլուտարխոս» բեմական անունը։
Առաջին ալբոմը թողարկել է 1998 թ.։ 2 տարի անց դուրս է գալիս նոր ալբոմ, որը Յանիսին հայտնի է դարձնում։ 2005 թվականին Պլուտարխոսը համաշխարհային շրջագայությամբ հանդես է գալիս Տորոնտոյում, Ատլանտիկ Սիթիում, Բոստոնում, Նյու Յորքում, Չիկագոյում, Մելբուրնում, Սիդնեյում, Յոհանեսբուրգում և Նիկոսիայում։
2012 թվականի ապրիլի 27-մայիսի 11 Պլուտարխոսը 6 համերգ է ունեցել ԱՄՆ-ի և Կանադայի քաղաքներում։
Կնոջ անունը Մարիա է, ում հետ մեծացնում է իրենց 5 երեխաներին։


== Սկավառակագրություն ==


== Ծանոթագրություններ ==


== Արտաքին հղումներ ==
Heaven Music-ի պաշտոնական կայք
Ֆարա Սան Մարտինո

Ֆարա Սան Մարտինո  (իտալերեն՝  Fara San Martino), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1623 մարդ։ Խտությունը՝ 38մարդ/կմ²։ Տարածքը՝ 43կմ²։ Փոստային ինդեքս 66015։ Հեռախոսային կոդ՝ (+39) 0872։


== Արտաքին հղումներ ==
http://www.farasanmartino.net/Comune/comune.htm Archived 2008-05-14 at the Wayback Machine.


== Ծանոթագրություններ ==
Տոնգչայի Մեգինտա

Տոնգչայի Մեգինտան(թաի.՝ ธงไชย แมคอินไตย์; անգլ.՝ Thongchai McIntyre, դեկտեմբերի 8, 1958(1958-12-08), Բանգկոկ, Թաիլանդ), թայլանդցի երգիչ և դերասան։


== Կենսագրություն ==
Տոնգչայի Մեգինտանը ծնվել է 1958 թվականին Բանգկոկում, Ուդի և Ջեյմս Մաքինտայրներիի ընտանիքում (Ջեյմսը բժիշկ էր Մեծ Բրիտանիայից)։ Ծնվելիս ստացել է Ալբերտ Մաքինտայր անունը։ Եղել է 9 եղբայրներից ու քույրերից իններորդը։ Նրա հայրը մահացել է վաղ, ընտանիքը ապրել է աղքատ, այնպես որ, իր երիտասարդության տարիներին նա վաստակել է այլ երեխաների անգլերենի սովորեցնելով՝ դասերի համար 5-10 բաթ։ Հետագայում աշխատել է որպես բանկային ծառայող և ծանոթացել պրոդյուսեր Վոնգ Քարվայի հետ, ով նկատել է նրա տաղանդը, և նրա օգնությամբ Տոնգչայի Մեգինտանը նշել է նորամուտը հեռուստատեսությունում։ Մեգինտանի ամենահայտնի դերը 1990 թվականի «Հու Կամ» ֆիլմում ճապոնական բանակի կապիտան Կոբորայի դերն էր։ Երգչի կարիերան սկսել է 1990-ականներին։ Մեգինտանը դարձել է առաջին թաիլանդցի երգիչը, որը MTV մրցանակ է ստացել («Sunset at Chaophraya» երգի համար)։ Ասիայի երկրներում վաճառված նրա ստեղծագործություններով սկավառակների ընդհանուր թիվը գերազանցել է 25 միլիոնը։


== Ընտրյալ սկավառակագրություն ==
Phrik Khee Noo (พริกขี้หนู)
Chud Rab Kheak (ชุดรับแขก)
Boomerrang (บูมเมอแรง)
A sa Sa Nook (อาสาสนุก)


== Ընտրյալ ֆիլմագրություն ==
Khu Kam (คู่กรรม)
Wan née tee ror koy (วันนี้ที่รอคอย)
Niramit (นิรมิต)
Kuam song jum mai hua jai duem (ความทรงจำใหม่ หัวใจเดิม)
Kol Kimono (กลกิโมโน)


== Մրցանակներ ==
1991 - Սպիտակ փղի շքանշանի կոմանդոր,
1991 - Դիրեքգունաբհորնի շքանշանի արծաթե մեդալ։


== Ծանոթագրություններ ==
Քաղաքական դասընթացների երևանյան դպրոց

Եվրոպայի խորհրդի քաղաքական դասընթացների երևանյան դպրոց, ՔԴԵԴ (անգլ.՝ Yerevan School of Political Studies, YSPS), Երևանում գործող կրթական հաստատություն, որի նպատակն է ժողովրդավարության, մարդու իրավունքների և օրենքի գերակայության տարածումը։


== Պատմություն ==
Դպրոցը հիմնադրվել է 2005 թվականին։ Հիմնադրումից ի վեր այն պատրաստել է ավելի քան 350 երիտասարդ առաջնորդների։


== Նպատակ ==
Դպրոցի նպատակն է ժողովրդավարության, մարդու իրավունքների և օրենքի գերակայության տարածումը։ ՔԴԵԴ-ի օժանդակում է երիտասարդ քաղաքական գործիչների իմացությունների ընդլայնմանը և քաղաքական ժողովրդավարական մշակույթի խորացմանը։


== Ուսումնառություն ==
ՔԴԵԴ-ի ուսումնական ծրագրի շրջանակներում արտագնա սեմինարներ են տեղի ունենում Հայաստանի քաղաքներում և Ստրասբուրգում։ Երևանյան սեմինարներին հանդես են գալիս են հայ և օտարերկրյա փորձագետներ, դեսպաններ։ Ստրասբուրգյան սեմինարներին դասախոսություններով հանդես են գալիս պետությունների, միջազգային կազմակերպությունների ղեկավարներ, եվրոպական երկրների կառավարությունների ղեկավարներ և անդամներ, Նոբելյան մրցանակի դափնեկիրներ, եվրոպական առաջատար համալսարանների դասախոսներ և այլք։
ՔԴԵԴ կարող են դիմել ՀՀ Ազգային Ժողովի, ավագանիների անդամները, նախագահի, կառավարության և խորհրդարանի աշխատակազմերում, նախարարություններում, հայտնի հասարակական կազմակերպություններում, դատաիրավական համակարգում, տարածքային և տեղական կառավարման մարմիններում, Զինված ուժերում, ոստիկանությունում, բիզնեսում և տնտեսվարող սուբյեկտներում, խորհրդարանում ներկայացված կուսակցություններում, նրանց երիտասարդական կառույցներում պատասխանատու դիրքեր զբաղեցնողները, քաղծառայողները, միջազգային կազմակերպությունների աշխատակիցները, լրագրողները, վերլուծաբանները, քաղաքագիտական ոլորտի մասնագետները։


== Արտաքին հղումներ ==
Պաշտոնական կայք


== Ծանոթագրություններ ==
Զինված հարձակում Չեչնիայի խորհրդարանի վրա

Հարձակում Չեչնիայի խորհրդարանի վրա, ահաբեկչական գործողություն, որն իրականացվել է 2010 թվականի հոկտեմբերի 19-ին, ինչի արդյունքում զոհվեց 7 մարդ (ներառյալ չորս հարձակվողներին) և վիրավորվեց 17 մարդ։


== Հարձակումը ==
2010 թվականի հոկտեմբերի 19-ի տեղական ժամանակով առավոտյան 8.40-ին Գրոզնիի խորհրդարանի շենքի մոտ եկավ ավտոբուս, որի մեջ էին գտնվում չորս տղամարդ։ Տեսնելով, շենք մտնող պատգամավորների ավտոշարասյունը, նրանք դուրս եկան պատգամավորների ավտոշարասյան հետքի վրա և 8.45 անկանոն կրակ բացեցին պատգամավորների ու պահակախմբի վրա։ Հրաձգության ընթացքում զոհվեց 3 մարդ, երկու պատգամավորներին ուղղեկցող ոստիկաններ և տնտեսվարը (հարձակվողներից մեկը ընդունել էր նրան, որպես պատգամավոր) վիրավորվեց 7 մարդ։ Պատասխան կրակով սպանվեցին հարձավողներից երկուսը։ 8.52 մնացած երկու ահաբեկիչները մտան շենք, սկսեցին մտնել սենյակներ ու անկանոն կրակ բացել (նաև նրանք անկանոն կրակ էին բացում պատուհաններից)։ Արդյունքում նրանք վիրավորեցին ևս 8 մարդու։ Առավոտյան 9-ին, երբ նրանց մոտ վերջացան փամփուշտները նրանք հերթականությամբ պայթեցրեցին իրենց։


== Արտաքին հղումներ ==
«В нападении на здание парламента в Грозном участвовали четыре боевика»։ Радио Свобода։ Արխիվացված օրիգինալից 2012-07-02-ին։ Վերցված է 2012-5-30
Եղեգնուտի դրախտապան

Եղեգնուտի դրախտապան (լատ.՝ Emberiza schoeniclus), դրախտապանների ընտանիքի թռչուն։ Նստակյաց է, տարածված։


== Արտաքին կառուցվածք ==
Մարմնի երկարությունը 15-16, 5 սմ է, թևերի բացվածքը՝ 21-28 սմ, կենդանի զանգվածը՝ 18-20 գ։ Բնադրման շրջանում արուի գլուխը և կրծկալը սև են, բեղերն ու օձիքը՝ սպիտակ։ Էգի հոնքը բաց դարչնագույն-դեղին է, բեղերը՝ սպիտակ, ունկնկալները՝ դարչնագույն՝ սև երիզով, գագաթը՝ դարչնագույն՝ խայտավոր, կոկորդի շերտը՝ մուգ։ Հետբնադրման շրջանում արուն և էգը նման են բնադրման շրջանի էգին, սակայն ընդհանուր գունավորումն ավելի բաց է։ Հաճախ երամներ է կազմում ձմռանը։ Բնակվում է ճահճուտներում, ուռենու մացառուտներով գետափերին։


== Սննդառություն ==
Սնվում է անողնաշարավորներով, բուսական կերով։


== Բազմացում և զարգացում ==
Գարնանային հարսանեկան զույգերը ձևավորվում են հավանաբար մարտ-ապրիլին, ձվադրում և թխսակալում է մայիսից հունիսի վերջը, կրկնակի բնադրման դեպքում՝ հուլիսի ընթացքում։


=== Հերմաֆրոդիտիզմ ===
1981-ին հայտնաբերվել է երկսեռ (հերմոֆրոդիտ) անհատ, որը փետրավորմամբ արուի և էգի միջին տարբերակն է, սակայն բավական լայնացած ձվատար խողովակի առկայությունը վկայում է, որ թռչունը գործել է որպես էգ։
Էմմա Վիկլունդ

Էմմա Վիկլունդ (շվեդերեն՝ Emma Wiklund), անունը ծնված ժամանակ՝ Էմմա Շյոբերգ (շվեդերեն՝ Emma Sjöberg, սեպտեմբերի 13, 1968(1968-09-13), Դանդերյուդ, Դանդերյուդ, Ստոկհոլմի լեն, Շվեդիա), շվեդական ֆոտոմոդել և կինոդերասանուհի՝ առավել հայտնի ոստիկանության կոմիսար Պետրայի գլխավոր դերով՝ «Տաքսի» ֆիլմում և նրա շարունակություններում


== Կենսագրություն ==
Ծնվել է 1968 թվականի սեպտեմբերի 13-ին Ստոկհոլմում (Շվեդիա)
Հայրը շվեդ է, մայրը՝ Կոնգոյի փախստական։ Էմման, որպես ֆոտոմոդել, նկարահանվել է կոսմետիկա արտադրող տարբեր կազմակերպությունների գովազդներում։
Դերասանական կարիերան սկսվել է 1995 թվականին, այդ ոլորտում համեմատաբար հայտնի դարձավ՝ նկարահանվելով «Տաքսի»-ի ֆիլմերում (1998-2007)՝ կին-ոստիկան Պետրայի դերում։ Առաջին ֆիլմի ռուսական տարբերակում հնչունավորել է Իրինա Մալիկովան, մնացյալ երեքում՝ Մարինա Տարասովան։
Շվեդիայի հեռուստաընկերությունում նա ունի իր սեփական հեռուստահաղորդումը։
2003 թվականին ամուսնացել է Հանս Վիկլունդի հետ, նրանք երկու երեխա ունեն. դուստրը՝ Թիրան, և որդին՝ Էլիսը։ 2016 թվականի սկզբին նրանք ամուսնալուծվեցին։


== Ֆիլմագրություն ==


== Տես նաև ==
Տաքսի
Տաքսի 2
Տաքսի 3
Տաքսի 4


== Ծանոթագրություններ ==


== Արտաքին հղումներ ==
Эмма Сьоберг на сайте FMD
emmas.com Էմմա Վիկլունդ. պաշտոնական կայք
Կորչանո

Կորչանո  (իտալերեն՝ Corciano), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 17008 մարդ։ Խտությունը՝ 241 մարդ/կմ²։ Տարածքը՝ 63 կմ²։ Էլեկտրոնային փոստ՝ 6073։ Հեռախոսային կոդ՝ 075։
Բնակավայրի հովանավորն է սուրբ Միքայել հրեշտակապետը։ Տոնը ամեն տարի նշվում է մարտի 8-ին։


== Արտաքին հղումներ ==
http://www.comune.corciano.pg.it/ Archived 2022-03-08 at the Wayback Machine.


== Ծանոթագրություններ ==
Օտսեգո շրջան (Միչիգան)

Անվան այլ կիրառումների համար տե՛ս՝ Օտսեգո շրջան (այլ կիրառումներ)Օտսեգո շրջան (անգլ.՝ Otsego County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,362 կմ² է, բնակչությունը՝ 24,164 մարդ (2010 թ. տվյալներով)։ Շրջկենտրոնն է Գեյլորդ բնակավայրը։ Կազմավորվել է 1840 թ.։
Նարինե Մալյան

Նարինե Հենրիկի Մալյան (նոյեմբերի 11, 1960(1960-11-11), Երևան, Հայկական ԽՍՀ, ԽՍՀՄ), հայ բեմադրիչ։ ՀՀ արվեստի վաստակավոր գործիչ (2011)։
Հենրիկ Մալյանի դուստրը։


== Կենսագրություն ==
Նարինե Մալյանը ծնվել է Երևանում կինոռեժիսոր Հենրիկ Մալյանի ընտանիքում։ Ավարտել է Երևանի Խաչիկ Դաշտենցի անվան թիվ 114 միջնակարգ դպրոցը։ 1977-1981 թվականներին սովորել է Երևանի Խաչատուր Աբովյանի անվան մանկավարժական ինստիտուտի կուլտուրայի ֆակուլտետի կինո-ֆոտո բաժնում (Յուրի Երզնկյանի արվեստանոց)։ 1981 թվականից եղել է «Հայֆիլմ» կինոստուդիայի մուլտ արտադրամասում ռեժիսորի ասիստենտ՝ Ռոբերտ Սահակյանցի մոտ, 1984-1992 թվականներին՝ «Հայֆիլմ»-ի կինոդերասանի թատրոն-ստուդիայի ռեժիսորի օգնական։ 1984-1986 թվականներին զուգահեռ սովորել է Երևանի Խաչատուր Աբովյանի անվան մանկավարժական ինստիտուտի հասարակական մասնագիտությունների ֆակուլտետում և ստացել գեղարվեստական ձևավորողի դիպլոմ։ 1992-1996 թվականներին եղել է Հայաստանի ազգային ֆիլմադարանի հեռուստալրագրող, 1998-2000 թվականներին՝ «Երևան FM» ռադիոկայանի գեղարվեստական ղեկավար։ 2001 թվականին համագործակցել է «Ինտերնյուս» հասարակական կազմակերպության հետ։ 2005 թվականին մասնակցել է Սպահանի կարճամետրաժ կինոնկարների 3-րդ միջազգային փառատոնին։ 2002 թվականից Հենրիկ Մալյանի անվան կինոդերասանի թատրոնի գեղարվեստական ղեկավարն է։ 2006 թվականին մասնակցել է Մոսկվայի «Новая Драма» միջազգային թատերական փառատոնին և «Հայաստանի մշակութային տարի Ֆրանսիայում» ծրագրի շրջանակներում ցուցադրվել է Փարիզում, Մարսելում և Կանադայում։ 2005 թվականին հրավիրվել է Հալեպի «Ադամյան» թատերախմբի կողմից՝ որպես «Ժառանգության իրավունք» ներկայացման բեմադրիչի օգնական։ 2007 թվականին հանդես է եկել Հենրիկ Մալյանի կինոդերասանի թատրոնի Գոգոլի «Ամուսնություն» ներկայացման գեղարվեստական ղեկավար։


== Ստեղծագործություններ ==


=== Բեմադրություններ ===
Միտուայի «Նվագակցողը», 1985 թվական
Երվանդ Օտյանի «Ընկեր Փանջունի» (Գ. Բաբայանի հետ համատեղ), 1988 թվական
Արդենի «Խաղաղ հանգրվան», 1990 թվական
Աղասի Այվազյանի «Ցեղի ֆիզիոլոգիա», 2004 թվական («Արտավազդ» մեդալ, 2005 թվական)
Վիլյամ Սարոյանի 100-ամյակի կապակցությամբ «Պատմություններ գնացքում», 2008 թվական (ՀԹԳՄ «Արտավազդ» մրցանակ՝ «Տարվա լավագույն ռեժիսուրա» անվանակարգում և «Թեքեյան» մշակութային միության ամենամյա մրցանակաբաշխության «Թատրոն» մրցանակ)
Վարդան Պետրոսյանի «Խոստովանություն թատրոնում» և «Ճակատագրի կատակներ», 2010 թվական
Ջոն Պատրիկի «Սիրելի Պամելան»


=== Ֆիլմեր ===
Էտյուդ, 1981 թվական
«Առանց խոսքի» վավերագրական կինոնկար, 1981 թվական
«Վերջապես գալիս եմ տուն» վավերագրական կինոնկար, 2001 թվական («Կին» միջազգային կինոփառատոնի գլխավոր մրցանակ, 2004 թվական)
«Որդու ծննդյանը սպասող հյուսնը» (կարճամետրաժ)


== Պարգևներ,մրցանակներ ==
Երևանի քաղաքապետարանի «Երևանի Զինանշան» հուշամեդալ (2010)
ՀՀ Ազգային ժողովի Պատվո մեդալ (2011)
ՀՀ արվեստի վաստակավոր գործիչ (2011)


== Ծանոթագրություններ ==


== Արտաքին հղումներ ==
Նարինե Մալյան
Չակերտներ. Նարինե Մալյան Archived 2016-03-04 at the Wayback Machine.
Նարինե Մալյան - Շողակաթ հեռուստաընկերություն
(8341) 1986 QQ

(8341) 1986 QQ, աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 26-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,280563 ա. մ., առավելագույնը մոտենում է 1,9412 ա. մ. հեռավորության վրա և հեռանում 2,6199 ա. մ.։ Արեգակի շուրջ մեկ ամբողջական պտույտ է կատարում 1257,94 երկրային օրվա ընթացքում, իր ուղեծրով շարժվելով միջինում 0,286181 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8341) 1986 QQ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սաֆակուլովոյի շրջան (Կուրգանի մարզ)

Սաֆակուլովոյի շրջան (ռուս.՝ Сафакулевский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1940 թվականին։ Վարչական կենտրոնը՝ Սաֆակուլովո։


== Աշխարհագրություն ==
Շրջանի տարածքի մակերեսը կազմում է 2280 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15284 մարդ։ Բնակչության խտությունը կազմում էր 6,7 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոլլագենային թելեր

Կոլլագենային թելեր (fibrae collagenosae), ապահովում են շարակցական հյուսվածքի ամրությունը։ Փուխր չձևակերպված թելակազմ շարակցական հյուսվածքում կոլլագենային թելերը դասավորված են տարբեր ուղղություններով 

ալիքաձև,
կորացած,
պարուրաձև,
փաթաթված,
կլոր կամ տափակ ձգանների ձևով,որոնց հաստությունը 1-3 մկմ և ավելի է, իսկ երկարությունը՝ փոփոխական։ Կոլլագենային թելերի ներքին կառուցվածքը ներկայացված է ֆիբրիլյար սպիտակուց կոլլագենով, որը սինթեզվում է ֆիբրոբլաստների հատիկավոր էնդոպլազմատիկ ցանցի ռիբոսոմներում։
Տարբերում են կոլլագենի 12 տիպ, որոնք բնորոշվում են իրենց մոլեկուլյար կազմավորումով, օրգանային և հյուսվածքային պատկանելիությամբ։ Առաջին տիպը հանդիպում է մաշկի, ոսկրերի, աչքի եղջրաթաղանթի, սկլերայի զարկերակների պատերի շարակցական հյուսվածքներում։ Երկրորդ տիպը՝ հիալինային ֆիբրոզաճառներում, ապակենման մարմնում, երրորդ տիպը՝ սաղմի բուն մաշկի, խոշոր արյունատար անոթների պատերում, ռետիկուլյար թելերում, չորրորդ տիպը՝ հիմնային թաղանթներում, ոսպնյակի պատիճում, հինգերորդ տիպը՝ որպես արտաքին բջջային կմախք, շրջապատում է ֆիբրոբլաստներին, էնդոթերիալ և հարթ մկանային բջիջները։ Կոլլագենի 6-12 տիպերը լավ չեն ուսումնասիրված։ Թելերից անջատված կոլլագենի մոլեկուլներն ունեն 280 նմ երկարություն և 1,4 նմ լայնություն։ Տեղադրությունից կախված՝ կոլլագենային թելի կազմության մեջ կարող են մտնել տասնյակ ֆիբրիններ, որոնք կազմում են մինչև 150 մկմ հաստությամբ խրձեր։ Կոլլագենային թելերը թույլ առաձգական են, ամուր են, ջրում ջլերը 50%-ով ուռչում են, իսկ նոսր հիմքերում ու թթուներում՝ մինչև 10 անգամ, միաժամանակ՝ 30%-ով կարճանում։ Կոլլագենային թելերը եփելուց առաջանում է սոսնձանման նյութ (հուն. kolla՝ սոսինձ), որտեղից էլ ծագել է թելերի անվանումը։
Քիլիսա-Մարիզեյվա

Քիլիսա-Մարիզեյվա, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր գավառի արևելյան սահմանի մոտ, Ադամակերտ քաղաքից 75 կմ հարավ-արևելք, Նազլու գետի աջակողմյան Ավի-էլի վտակի աջ ափին։


== Պատմամշակութային կառույցներ ==
Գյուղն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Եգորկինո (գյուղ, Շումերլինկսկի շրջան)

Եգորկինո (ռուս.՝ Егоркино, չուվաշերեն՝ Якуртушкăнь), գյուղ Ռուսաստանի Չուվաշիա հանրապետության Շումերլինկսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կովիլ

Կովիլ (ֆր.՝ Cauville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 155 մարդ, բնակչության խտությունը` 26.91 մարդ/կմ²։ Բնակավայրը զբաղեցնում է 5.76 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 30 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 85 աշխատունակ (15-64 տարեկան)  բնակիչ, որոնցից ակտիվ էին 70-ը, իսկ ոչ ակտիվները` 15։ Ակտիվության ցուցանիշը կազմում է 82,4 %։ 70 աշխատունակ մարդկանցից աշխատել է 61 անձ (32 տղամարդ և 29 կին)։ Գործազուրկ են եղել 9 անձ (3 տղամարդ և 6 կին)։ 15 անաշխատունակներից 8-ը եղել են աշակերտներ կամ ուսանողներ, 4-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լայվես

Լայվես  (իտալերեն՝ Laives, գերմ.՝ Leifers), կոմունա Իտալիայում։ Գտնվում է Տրենտինո Ալտո Ադիջե մարզում՝ Բոլցանո գավառում։ Բնակչությունը կազմում է 15 664 մարդ, բնակչության խտությունը կազմում է 635 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 39055, հեռախոսային կոդ՝ 0471։


== Արտաքին հղումներ ==
կայք (գերմ.) (իտալ.)
Ալեքսանդր Աղայանց

Ալեքսանդր Աղայանց (1900, Գանձակ, Ռուսական կայսրություն - 1938, Բեռլին, Նացիստական Գերմանիա), խորհրդային հետախուզության գործիչ։
Ի. Աղայանցի և Մ. Աղայանցի ավագ եղբայրը։


== Կենսագրություն ==
Ծնվել է 1900 թվականին (այլ տվյալներով՝ 1901 թվականին) Ելիզավետպոլում (Գանձակ, Ադրբեջան) Իվան Սերգեևիչի (1868-1936) և Աննա Միխայլովնայի (1879-1955) ընտանիքում։ 1918 թվականին ավարտել է 8-ամյա Ելիզավետապոլյան վարժարանը։
Քաղաքացիական պատերազմի տարիներին աշխատել է Ադրբեջանի բոլշևիկյան գաղտնի գործողությունում։ 1919 թվականից ԽՄԿԿ անդամ։ Ադրբեջանում խորհրդային իշխանության հաստատումից հետո (1920 թվականի մայիս) կուսակցության գավառային կոմիտեի գյուղի աշխատանքի բաժնի քարտուղար է, ապա մինչև 1922 թվականը Հակահեղափոխության և սաբոտաժի դեմ պայքարի Համառուսաստանյան Արտակարգ հանձնաժողովի քարտուղար։ Ավարտել է Մոսկվայի Գ. Պլեխանովի անվան ժողովրդական տնտեսության ինստիտուտի երկու կուրսերը։ 1926 թվականին, ուսումից հետո կրկին աշխատանքի է ուղարկվել Միացյալ պետական քաղաքական կառավարում։ 1929-1931 թվականներին՝ տեղեկատվության բաժնի 7-րդ բաժնի և ՄՊՔԿ քաղկազմակերպության լիազոր, պետ։ 1932-1934 թվականներին Իրկուտսկում ՄՊՔԿ Արևելյան-Սիբիրի երկրամասի լիազոր ներկայացուցչության հատուկ բաժնի պետ։
1934 թվականից՝ ՄՊՔԿ-ի (արտաքին հետախուզության) աշխատակից։ 1934-1937 թվականներին հետախուզական աշխատանքի է գործուղվել Փարիզ։ 1937 թվականի մայիսին Փարիզի ռեզիդենտուրայից տեղափոխվել է Բեռլին և գլխավորել Բեռլինի Ներքին գործերի ժողովրդական կոմիսարիատի իրավաբանական ռեզիդենտուրան, որտեղ շուտով մնացել է միակ աշխատակիցը, բոլոր մյուսները հետ են կանչվել Մոսկվա և բռնադատվել։ Աղայանցին հետ չեն կանչել միայն այն պատճառով, որ նա այդ պահին Բեռլինում միակ խորհրդային հետախույզն էր մնում։ Վերականգնել է կապը գեստապոյի Ներքին գործերի ժողովրդական կոմիսարիատի գործակալ Վիլի Լեմանի (Բրայթենբախ) հետ, որը ԽՍՀՄ-ում բացառիկ կարևորության և արժեքի մասին տեղեկություններ էր մատակարարում։ Աղայանցի կապը Բրայթենբախի հետ շարունակվել է մինչև 1938 թվականի նոյեմբեր, երբ գործակալից նյութը ստացվել է վերջին անգամ։ 1938 թվականի դեկտեմբերին Ա. Աղայանցի մոտ տեղի է ունեցել խոցի պատռվածք, և նա մահացել է Բեռլինի «Շարիտե» կլինիկայի վիրահատական սեղանին։
Թաղվել է Մոսկվայում՝ Նոր Դոնսկի գերեզմանոցի հյուսիս-արևելյան մասում։


== Ծանոթագրություններ ==


== Գրականություն ==
Энциклопедия секретных служб России / Автор-составитель А. И. Колпакиди. — М.: АСТ: Астрель: Транзиткнига, 2004. — С. 419. — 800 с. — ISBN 5-17018975-3
Անհանգստանալով Բոյի համար

«Անհանգստանալով Բոյի համար» (անգլ.՝ Worried About the Boy), անգլիացի ռեժիսոր Ջուլիանա Ջարոլդի հեռուստատեսային դրաման Ջորջ Օ.Դաուդի կյանքի մասին, ով ավելի հայտնի է որպես Բոյ Ջորջ։


== Սյուժե ==
Անգլիա, 1980 թվականների սկիզբ։ Ջորջը վիճում է ծնողների հետ, որոնք չեն ընդունում նրա տարօրինակ արտաքին տեսքն ու սերը կանացի հագուստի ու կոսմետիկայի հանդեպ։ Նա հեռանում է տնից ու բնակարան վարձում իր ընկեր Պիտերի հետ, ով սկսում է անվանել ինքն իրեն Մերիլին ու փորձում է նմանվել Մերիլին Մոնրոյին Գիշերային ակումբում Ջորջը հանդիպում է Կիրկ Բրենդանին ու միանգամից սիրահարվում։ Կիրկի շնորհիվ Ջորջը ծանոթանում է տեղի երաժիշտների հետ, այդ թվում նաև թմբկահար Ջոն Մոսի հետ։ Այդ պահից երիտասարդն որոշում է սկսել երաժշտական կարիերա։ Նա հասնում է գլխապտույտ հաջողության։ Լրագրողները սկսում են գրել նրա թմրանյութերից կախվածության մասին։ Բայց դա միայն Ջորջի կարիերայի սկիզբն է, ով հետագայում կդառնա հայտնի Բոյ Ջորջ։


== Դերակատարներ ==
Դուգլաս Բուտ՝ Բոյ Ջորջ
Մարկ Գեթիս՝ Մալքոլմ Մաքլարեն
Մարկ Ուորեն՝ Սթիվ
Ֆրեդի Ֆոքս՝ Մերիլին
Ֆրենսիս Մեջի՝ Ջերի
Ռիչարդ Մեդդեն՝ Քիրք Բրենդոն
Դանիել Ուոլես՝ Քրիսթոֆեր


== Ծանոթագրություններ ==